CELEX: 62019TN0721
Language: mt
Date: 2019-10-18 00:00:00
Title: Kawża T-721/19: Rikors ippreżentat fit-18 ta’ Ottubru 2019 – Rübig vs Il-Parlament

16.12.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 423/63
            
         
      Rikors ippreżentat fit-18 ta’ Ottubru 2019 – Rübig vs Il-Parlament
      (Kawża T-721/19)
      (2019/C 423/79)
      Lingwa tal-kawża: il-Franċiż
      
         Partijiet
      
      
         Rikorrent: Paul Rübig (Wels, l-Awstrija) (rappreżentanti: A. Schmitt u A. Waisse, avukati)
      
         Konvenut: Il-Parlament Ewropew
      
         Talbiet
      
      Ir-rikorrent jitlob li l-Qorti Ġenerali jogħġobha:
      tiddikjara u taqta’ li
      
                  —
               
               
                  ir-rikors preżenti huwa ammissibbli;
               
            
                  —
               
               
                  kemm skont il-bżonn, kemm bħala miżuri ta’ organizzazzjoni tal-proċedura u ta’ istruzzjoni tal-preżenti kawża, il-Parlament Ewropew jiġi kkundannat jipproduċi l-pariri mogħtija mis-servizz legali tal-Parlament Ewropew, liema pariri ngħataw fis-16 ta’ Lulju 2018 kif ukoll fit-3 ta’ Diċembru 2018, bla ħsara għad-data preċiża, imma f’kull każ qabel l-adozzjoni tad-deċiżjoni meħuda mill-Bureau tal-Parlament fl-10 ta’ Diċembru 2018 li temenda l-Miżuri ta’ Implimentazzjoni tal-Istatut tal-Membri tal-Parlament Ewropew (2018/C 466/02, Ġurnal Uffiċjali tat-28 ta’ Diċembru 2018, C 466/8);
               
            
                  —
               
               
                  id-deċiżjoni individwali kkontestata, ikkomunikata lir-rikorrent mid-diviżjoni “Remunerazzjoni u drittijiet soċjali tal-Membri” tad-Direzzjoni Ġenerali tal-Finanzi tal-Parlament Ewropew li tikkonċerna d-drittijiet tar-rikorrent għall-pensjoni addizzjonali tiegħu (volontarja) matul ix-xahar ta’ Settembru 2019 tiġi annullata fuq il-bażi tal-Artikolu 263 TFUE inkwantu din id-deċiżjoni timplimenta t-taxxa speċjali ta’ 5 % tal-ammont nominali tal-pensjoni addizzjonali (volontarja) dovuta lir-rikorrent kif stabbilita bid-deċiżjoni tal- Bureau tal-10 ta’ Diċembru 2018 hawn fuq imsemmija;
               
            
                  —
               
               
                  id-deċiżjoni meħuda mill-Bureau tal-Parlament fl-10 ta’ Diċembru 2018 hawn fuq imsemmija tiġi ddikjarata inapplikabbli bis-saħħa tal-Artikolu 277 TFUE, inkwantu hija temenda l-Artikolu 76 tal-Miżuri ta’ Implimentazzjoni tal-Istatut tal-Membri tal-Parlament Ewropew u b’mod partikolari inkwantu tistabbilixxi taxxa speċjali ta’ 5 % fuq l-ammont nominali tal-pensjonijiet addizzjonali (valontarji) eżiġibbli mill-1 ta’ Jannar 2019;
               
            
                  —
               
               
                  il-Parlament Ewropew jiġi kkundannat għall-ispejjeż.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka ħames motivi.
      
                  1.
               
               
                  L-ewwel motiv, dwar l-inkompetenza ratione materiae tal-Bureau.
                  
                              —
                           
                           
                              minn naħa, id-deċiżjoni tal-Bureau tal-10 ta’ Diċembru 2018 (iktar ’il quddiem id-“deċiżjoni tal-Bureau”) ittieħdet bi ksur tal-Istatut għall-Membri tal-Parlament Ewropew adottat b’deċiżjoni tal-Parlament Ewropew tat-28 ta’ Settembru 2005, 2005/684/KE, Euratom, (ĠU 2005, L 262, p. 1) (iktar ’il quddiem, l-“Istatut”). Id-deċiżjoni tal-Bureau b’mod partikolari tmur kontra d-dispożizzjonijiet tal-Artikolu 27 tal-Istatut li jimponi ż-żamma tad-“drittijiet miksuba” u tad-“drittijiet futuri”.
                           
                        
                              —
                           
                           
                              min-naħa l-oħra, id-deċiżjoni tal-Bureau toħloq piż billi tistabbilixxi taxxa speċjali ta’ 5 % tal-ammont nominali tal-pensjoni filwaqt li l-ħolqien ta’ taxxa ma jaqax taħt il-kompetenza tal-Bureau skont l-Artikolu 223(2) TFUE.
                           
                        
            
                  2.
               
               
                  It-tieni motiv, dwar ksur tar-rekwiżiti formali essenzjali.
                  
                              —
                           
                           
                              minn naħa, il-Bureau qed jiġi kkritikat talli adotta d-deċiżjoni tiegħu mingħajr ma osserva r-regoli imposti mill-Artikolu 223 TFUE.
                           
                        
                              —
                           
                           
                              min-naħa l-oħra, id-deċiżjoni tal-Bureau hija insuffiċjentement motivata u ma tosservax b’hekk l-obbligu ta’ motivazzoni previst fit-tieni paragrafu tal-Artikolu 296 TFUE u fl-Artikolu 41(2)(ċ) tal-Karta tad-Drittijiet Fundmentali tal-Unjoni Ewropea.
                           
                        
            
                  3.
               
               
                  It-tielet motiv, dwar ksur tad-drittijiet miksuba u drittijiet futuri u tal-prinċipju ta’ aspettattivi leġittimi.
                  
                              —
                           
                           
                              minn naħa, id-deċiżjoni tal-Bureau tikser id-drittijiet miksuba u d-drittijiet futuri li jirriżultaw kemm mill-prinċipji ġenerali tad-dritt u kemm mill-Istatut, li jimponi espressament li jinżammu “fl-intier tagħhom” (Artikolu 27).
                           
                        
                              —
                           
                           
                              min-naħa l-oħra, id-deċiżjoni tal-Bureau tikser il-prinċipju ta’ aspettattivi leġittimi.
                           
                        
            
                  4.
               
               
                  Ir-raba’ motiv, dwar ksur tal-prinċipju ta’ proporzjonalita u tal-prinċipji ta’ ugwaljanza fit-trattament u ta’ nondiskriminazzjoni.
                  
                              —
                           
                           
                              minn naħa, il-preġudizzju għad-drittijiet tar-rikorrent huma sproporzjonati meta mqabbla mal-għanijiet imfittxija mid-deċiżjoni tal-Bureau.
                           
                        
                              —
                           
                           
                              min-naħa l-oħra, id-deċiżjoni tal-Bureau għandha tiġi ddikjarata inapplikabbli minħabba li tikser il-prinċipji ta’ ugwaljanza fit-trattament u nondiskriminazzjoni.
                           
                        
            
                  5.
               
               
                  Il-ħames motiv, dwar ksur tal-prinċipju ta’ ċertezza legali u l-assenza ta’ miżuri tranżitorji.
                  
                              —
                           
                           
                              minn naħa, id-deċiżjoni tal-Bureau tikser il-prinċipju ta’ ċertezza legali inkwantu tinkludi effetti retroattivi b’mod irregolari.
                           
                        
                              —
                           
                           
                              min-naħa l-oħra, id-deċiżjoni tal-Bureau ma tosservax il-prinċipju ta’ ċertezza legali inkwantu naqset milli tipprevedi miżuri tranżitorji.